Mamit District-ah “ Tiranga Yatra” neih a ni,"1558/2024-2025 Dated: Mamit the 13th of August, 2024: Vawiin khan Mamit district-ah India ram zalenna lawmna champha puala “Har Ghar Tiranga” hnuaia hnam puanzar nen a kawng zawhna hun “Tiranga Yatra” chu hman a ni a, Pu Jacob Lalawmpuia, Mamit Bawrhsap chuan  kaihruaiin “Har Ghar Tiranga Pledge” chham rualna hun hman a ni. He hunah hian zirlai te leh department hrang hrang hotute leh staff ten hnam puanzar kengin Field Veng Mamit atanga  High School Veng Mamit thleng kawng an zawh. Pu Jacob Lalawmpuia chuan India khua leh tui kan nihna angin hnam puanzar chu kan zah a tul a thu a sawi a, khua leh tui tha leh rinawm ni theuh turin vawiin a kal te chu a chah bawk. India ram zalenna puanzar ropui chu hnam inpumkhatna tilangtu pawimawh tak anih avangin he hun hi ngaihlu a, ram hmasawnna atan tan la zel turin Bawrhsap chuan a ngen bawk a ni. Vawiin hunah hian “Nasha Mukt Bharat Abhiyaan” campaign hnuaia ruihhlo laka fihlim tura intiamna chu Bawrhsap kaihhruaina hnuaiah neih nghal a ni. Pu Jacob Lalawmpuia chuan zirlai kalkhawmte hnenah chuan kan ram hmelma ruihhlo laka fihlim theih turin a chah a, thuthiam la satliah mai lo a mahni nunah a tak a zawm theih turin a fuih bawk. Nimin khan Mamit a department hrang hrang te chuan he intiamna hun hi an lo hmang tawh a ni. Har Ghar Tiranga Campaign hi India hnam puan zar (national flag) in tina zar tura infuihna beihpui a ni a, Azadi ka Amrit Mahotsav hnuaiah kum 2022 khan Sawrkar laipui chuan kum tina hman turin bul alo tan a ni. Attachment Loading attachment...",Dated: 13 th Aug 24 1:25 PM,https://dipr.mizoram.gov.in/post/mamit-district-ah-tiranga-yatra-neih-a-ni